1990. gadi

1990. gadi bija desmitgade, kas sākās ar 1990. un beidzās ar 1999. gadu. Desmitgades sākumu iezīmēja PSRS sabrukums un Aukstā kara beigas. Pastiprinājās globalizācijas tendences. Strauji attīstījās tehnoloģijas. Personālie datori un Internets ienāca daudzu cilvēku ikdienas dzīvē. Plašām cilvēku masām kļuva pieejami mobilie sakari. Līdz ar globalizāciju un mobilitāti mainījās populārā kultūra.

 Notikumi pasaulē 
 PSRS sabrukums (1990—1991)
 Vācijas atkalapvienošana (1990)
 Līča karš (1990)
 Dienvidslāvijas kari (1991—2001)
 Māstrihtas līgums par Eiropas Savienības izveidi uz Eiropas Kopienas pamata (1992) 
 Čehoslovākijas sadalīšanās (1993)
 Pasaules Tirdzniecības organizācijas dibināšana (1995)
 parakstīts Kioto protokols par klimatam kaitīgo gāžu izmešu samazināšanu atmosfērā (1997)

 Notikumi Latvijā 
 1990. gada 18. martā notika Latvijas PSR Augstākās Padomes vēlēšanas, kurās uzvaru guva LTF izvirzītie kandidāti
 1990. gada 4. maijā tika pasludināta Latvijas Republikas neatkarības atjaunošana, ko starptautiski atzina pēc 1991. gada augusta puča
 Barikāžu laiks (1991)
 1991. gada 3. marta aptaujas laikā 74% Latvijas iedzīvotāju pozitīvi atbildēja uz jautājumu "Vai jūs esat par demokrātisku un neatkarīgu Latviju?" 
 PSRS Valsts domes lēmums par Latvijas Republikas neatkarības atzīšanu 1991. gada 6. septembrī
 Kā maksāšanas līdzeklis ieviests Latvijas rublis (1992), sāka darboties pirmais interneta pieslēgums (1992)
 Apgrozībā laida Latvijas Republikas nacionālo valūtu latu (1993)
 5. Saeima atjaunoja Latvijas Republikas Satversmi un ievēlēja Valsts prezidentu (1993)
 1994. gadā no Latvijas izveda pēdējās Krievijas armijas daļas
 5. Saeima pieņēma Pilsonības likumu, kas noteica Latvijas pilsoņa statusu un tā iegūšanas kārtību (1994)
 Latvija kļuva par Eiropas Padomes locekli
 1995. gadā maksātnespēju pasludināja lielākā Latvijas banka "Banka Baltija" (1993—1995)
 lidojumus sāka Latvijas nacionālā aviokompānija airBaltic (1995)
 Latvija iesniedza iestāšanās lūgumu Eiropas Savienībā (1995)
 6. Saeima pieņēma grozījumus Pilsonības likumā, kas atviegloja naturalizāciju. Pret grozījumiem notika tautas nobalsošana, kurā 52,5 % balsotāju noraidīja grozījumu atcelšanu (1998)
 Latvija kļuva par Pasaules Tirdzniecības organizācijas locekli (1999)
 1999. gadā Latvija pievienojās Cilvēktiesību konvencijas 6. protokolam un līdz ar to atteicās no nāvessoda miera laikā

 Tehnoloģijas 
 Aparatūra 
 Intel izveidoja Pentium klases procesorus.
 Ļoti strauja Interneta popularitātes izaugsme, kuras iemesls bija personālo datoru cenu kritums un citu tehnoloģiju strauja attīstība.
 Popularitāti ieguva peidžeri, kuru popularitāti, tuvāk desmitgades beigām, pārliecinoši pārspēja mobilie telefoni.
 Tika izgudroti CD rakstītāji.
 Ciparu spoguļkameras un parastās ciparu fotokameras kļuva populāras un pieejamas lielai daļai sabiedrības.
 Tika izstrādāts DVD video standarts un vairāki atmiņas karšu standarti.
 Apple Inc. prezentēja iMac datorus.
 1991. gadā Somijā tika palaists pirmais GSM standarta telekomunikāciju tīkls.
 1998. gadā tika izlaists pirmais MP3 atskaņotājs ar atmiņas apjomu 32MB, kuru varēja paplašināt līdz 64MB.
 Samazinoties satelītuztvērēju šķīvja izmēriem un DVB-S standarta parādīšanās strauji popularizēja satelīttelevīziju 1990. gadu vidū. Kanālu skaits pārsniedza 500.

 Programmatūra 
 Tika izveidots Globālais tīmeklis un HTTP protokols.
 Microsoft izlaida operētājsistēmas Windows 95 un vēlāk Windows 98, kuras kļuva ļoti populāras.
 Tika radītas tīmekļa pārlūkprogrammas Netscape Navigator un Internet Explorer, kas Internetu padarīja pieejamu lielām iedzīvotāju masām.
 Tika radīta Java programmēšanas valoda.
 E-pasts kļuva populārs pēc tam, kas kompānija Microsoft prezentēja e-pasta servisu Hotmail.com.

 Cilvēki 
 Valstu līderi 
 Akihito, Japānas imperators
 Jāsirs Arafāts (Yasser Arafat), Palestīnas pašpārvaldes prezidents
 Tonijs Blērs (Tony Blair), Apvienotās Karalistes premjerministrs
 Džordžs Herberts Volkers Bušs (George H.W. Bush), ASV prezidents
 Dzjans Dzemiņs (Jiang Zemin), Ķīnas prezidents
 Elizabete II (Elizabeth II), Apvienotās Karalistes karaliene
 Mihails Gorbačovs (Михаил Горбачев), PSRS prezidents
 Vaclavs Havels (Václav Havel), Čehoslovākijas un Čehijas prezidents
 Sadams Huseins (Saddam Hussein), Irākas prezidents
 Boriss Jeļcins (Борис Ельцин), Krievijas prezidents
 Bills Klintons (Bill Clinton), ASV prezidents
 Helmūts Kols (Helmut Kohl), Vācijas kanclers
 Aleksanders Kvasņevskis (Aleksander Kwaśniewski), Polijas prezidents
 Nelsons Mandela (Nelson Mandela), Dienvidāfrikas prezidents
 Džons Meidžors (John Major), Apvienotās Karalistes premjerministrs
 Slobodans Miloševičs (Slobodan Milošević), Dienvidslāvijas prezidents
 Fransuā Miterāns (François Mitterrand), Francijas prezidents
 Benjamins Netanjahu (Benjamin Netanyahu), Izraēlas premjerministrs
 Romas pāvests Jānis Pāvils II
 Ichaks Rabins (Yitzhak Rabin), Izraēlas premjerministrs
 Mārgarita Tečere (Margaret Thatcher), Apvienotās Karalistes premjerministre
 Dens Sjaopins (Deng Xiaoping), Ķīnas līderis
 Ichaks Šamirs (Yitzhak Shamir), Izraēlas premjerministrs
 Žaks Širaks (Jacques Chirac), Francijas prezidents
 Gerhards Šrēders (Gerhard Schröder), Vācijas kanclers
 Lehs Valensa (Lech Wałęsa), Polijas prezidents